钦定古今图书集成/明伦汇编/家范典/第085卷 > 《寄内诗》河北士人
## 钦定古今图书集成/明伦汇编/家范典/第085卷 > 《寄内诗》河北士人

《本事诗》河北朱滔括兵，不择士族，悉令赴军。自阅于球场，有士子容止可观，进趋淹雅。滔召问曰：“所业者何？” 曰：“学为诗。” 问：“有妻否？” 曰：“有。” 即令作寄内诗，及代妻答诗，援笔立成。滔怜之，遗束帛遣归。

握笔题诗易，荷戈征戍难。惯从鸳被暖，怯向雁门寒。
瘦尽宽衣带，啼多渍枕檀。试留青黛著，回日画眉看。